**Meteorologinio baliono su radijo švyturiu skrydis**

Po 2022 metų sausį prasidėjusių paruošiamųjų darbų rugsėjo 30 d. gimnazijos teritorijoje buvo paleistas meteorologinis balionas su radijo švyturiu.

Prie baliono buvo pritvirtintas GPS imtuvas, kuris per siųstuvą perdavinėja GPS nustatytas koordinates. Baliono identifikavimui panaudotas asmeninis gimnazijos fizikos mokytojo Rimanto Raudžio radijo mėgėjo šaukinys.

Balionas, radijo mėgėjų naudojamame dažnyje prisistato šaukiniu ir perduoda koordinates, kuriose tuo momentu yra. Tikėtina, kad baliono skrydis aplink planetą bus sėkmingas.

Pirmajam paleidimui vadovavo VU radijo klubo prezidentas, fizikos mokslų daktaras Simonas Kareiva.

Sistemos parengimo procese dalyvavo 18 I–IV klasių mokinių. Paleidimą stebėjo ne tik Ib klasės, bet ir visi susidomėjusieji mokiniai bei aplinkinių namų gyventojai.

Fizikos mokytojas Rimantas Raudys